Innen skiskyting har hun en rekke medaljer som junior. I 2006 vant hun sin første gullmedalje, da hun vant 7,5 km fellesstart på Nordåsen skistadion, fire sekunder foran Ane Stenset. I tillegg fikk hun to bronsemedaljer; på normaldistanse, vunnet av Frida Schneider, og på sprinten, vunnet av Marie Hov. Året etter, i 2007, ble det gull på sprinten og bronse på stafett og fellesstart. Ved junior-NM 2008 vant hun både normaldistanse, foran Karianne Grue Tufte, og stafetten sammen Ada Ringen og Elise Jørstad Sandvik. I tillegg fikk hun sølv på sprinten, bak Synnøve Solemdal.